139 



2°. Forbindelsen og Bestanddelene ere alle gasformige. 



Tænker man sig Forbindelsen indelukket i en Cylinder forsynet 

 med et bevægeligt Stempel, saa hersker i denne Cylinder ved en 

 bestemt Temperatur et bestemt Tryk afhængigt af det Volumen, 

 som Forbindelsen indtager. 



Fra det Øieblik af, at Dissociationen er begyndt, har man en 

 Blanding af forskjellige Gasarter, bestaaende af Forbindelsen og 

 Bestanddelene. Man kan for Bekvemheds Skyld tænke sig, at man 

 kun har med to Gase at gjøre, nemlig Forbindelsen, hvis Mængde 

 er X, og Blandingen af Bestanddelene, hvis Mængde er X', og som 

 man altsaa kan opfatte som en enkelt Gas. Nu udøver Forbindelsen 

 et Partialtryk p og Bestanddelenes Blanding et Partialtryk p\ og 

 det samlede Tryk er Summen af disse, P = p-\-p\ hvilket er det 

 Tryk, som virker paa Cylinderens Stempel og angives af Manome- 

 teret, der kommunicerer med Cylinderen. 



Ligevægtsb eting eisen for dette System er nu bestemt ved Stør- 

 relsen af Partialtrykket af Bestanddelene; til en bestemt Temperatur 

 svarer et bestemt Partialtryk p 4 , og naar dette er opnaaet, saa 

 ophører Dissociationen. Løfter man Stemplet, saa aftager Trykket; 

 en ny Mængde dissocieres, indtil Bestanddelenes Partialtryk har 

 opnaaet sin fulde Størrelse; man kan altsaa ved at forøge det 

 samlede Volum frembringe en fuldstændig Dissociation for alle 

 Temperaturer, der tilstede en Dekomposition af Forbindelsen. Sam- 

 mentrykker man Blandingen, stiger Partialtrykket, og Bestanddelene 

 forbinde sig delvis, indtil det atter er sunket ned til sin Maximums- 

 værdi. Men heraf følger, at Dissociationsgraden eller Størrelsen af 

 Dekompositionen afhænger Made af Trykket og Temperaturen, og 

 den eneste karakteristiske Temperatur ved Dissociationen er den 

 Temperatur, hvorved den tager sin Begyndelse, og som gjælder for 

 alle Tryk af den samlede Blanding. Derimod er den af Naumann 

 omtalte Dekompositions Temperatur, hvorved netop Halvdelen af 

 Forbindelsen er dekomponeret, ligesaalidt som Dissociationens Ende- 

 temperatur i ingen Henseende mærkelige, da disse ere forskjellige 

 efter det Tryk, hvorunder Dissociationen foregaar. Under de al- 

 mindelige Forsøg er Trykket en Atmosfære, og de af Observatio- 



